मिलान। इंटर मिलान ने अपने मुख्य कोच लुसियानो स्पालेटी के करार को दो साल के लिए बढ़ा दिया है। ऐसे में स्पालेटी 2021 तक इटली फुटबाल क्लब की टीम का मार्गदर्शन करेंगे। स्पालेटी ने करार को बढ़ाने के लिए मिलान क्लब और इसके अध्यक्ष स्टीवन झांग का शुक्रिया अदा किया। मिलान क्लब की आधिकारिक वेबसाइट पर जारी बयान में कोच स्पालेटी ने कहा, मेरे करार में विस्तार का मौका देने के लिए मैं झांग परिवार और क्लब का आभार व्यक्त करता हूं।